परंपराओं के मुताबिक भइया दूज के अवसर पर यमुना तट पर भोर से ही स्नान-दान का सिलसिला शुरू हो गया था. जो अनवरत सुबह दस बजे तक चलता रहा. मान्यता है कि जो भाई यमुना में डुबकी लगाने के बाद अपनी बहन के घर जाते हैं उन्हें अकाल मृत्यु का सामना नहीं करना पड़ता है. यही वजह रही कि बलुआ घाट बारादरी पर भाई-बहन के साथ उनके परिजनों ने भी डुबकी लगाई. बहनों ने अपने भाइयों के लिए लम्बी उम्र की कामना की. साथ ही एक-दूसरे के प्रति स्नेह अधिक हो इसके लिए मंगल गीत भी गाए गए.